o
Uuden kuun juhlan tarkoitus oli pyhittää kuukausi Herralle.
Juutalainen kalenteri perustuu kuunkiertoon,
ja päivä alkaa auringonlaskiessa,
joten myös kuukausi alkaa auringon laskiessa, kun kuunsirppi
näkyy ensimmäisen kerran.
Uuden kuun aikaan tuli tehdä kaksi asiaa.
Ihmisten tuli kerääntyä yhteen ja iloita.
On mielenkiintoista, kuinka monta kertaa Jumalan Vanhassa
Testamentissa antamiin käskyihin liittyi juhliminen ja iloitseminen.
Joskus tuntuu, että Jumala vain antoi vaikeita käskyjä, jotka
tuntuivat taakalta, mutta Jumala usein kehotti ihmisiä iloitsemaan.
Aloimme viettää uuden kuun juhlaa vuonna 2002.
Siihen aikaan ilmapiiri täällä oli jännittynyt, ja
pian sen jälkeen syttyi intifada.
Huomasimme Raamatusta, että on selvä ero hepreassa
hopeatorvesta käytettävän sanan ja shofar-sanan välillä.
Molempia käytettiin silloin, kun haluttiin huutaa Jumalaa avuksi.
Mutta Mooseksen 4. kirjan luvussa 10 tehdään selväksi, että
hopeatorvia käytettiin erityisesti uuden kuun aikaan,
kun haluttiin huutaa Jumalan puoleen erityisellä tavalla,
ja sanoa: "emme luota omiin kykyihimme, vaan tarvitsemme apuasi".
Eräs mielenkiintoinen asia tapahtui, kun aloimme juhlia
uuden kuun juhlaa ja aloimme etsiä hopeatorvia.
Löysimme ortodoksijuutalaisen miehen joka tiesi, mistä löytää hopeatorvia.
Kun hän kysyi, mihin niitä tarvitsimme, vastasimme,
että kirjoitusten mukaan uuden kuun aikaan puhalletaan hopeatorviin
ja haluamme huutaa Herraa avuksi tällä tavalla.
Hän kysyi, aiommeko tehdä näin, vaikka olemmekin pakanoita?
Sanoin, että joukossamme on pakanoita ja juutalaisia, jotka
uskovat, että Jeesus on messias, ja teemme tämän yhdessä.
Hän sanoi: "minun täytyy kertoa tästä kaikille ortodoksiystävilleni!"
Muutaman kuukauden päästä hän tuli luokseni ja
sanoi kertoneensa ystävilleen. He sanoivat:
"eivät pakanat voi tehdä näin, jos mekään emme tee!
Meidän on myös tehtävä, niinkuin Raamattu sanoo!"
Tämän jälkeen hekin alkoivat käyttää hopeatorvia, ja noin vuosi sen
jälkeen he järjestivät erityisen seremonian itkumuurilla, jossa rabbit
puhalsivat hopeatorviin, ja pyysivät Jumalaa Israelin avuksi.
Me näimme tämän tapauksen sen Raamatunjakeen täyttymisenä,
jossa sanotaan, että pakanoiden tulisi tehdä juutalaiset kateellisiksi
niin, että he haluaisivat toimia omien kirjoitustensa mukaan.
Ymmärrän, jos ihmisistä alkaa tuntua oudolta heti, kun mainitaan kuu
tai tähdet, koska Raamattu selvästi kieltää kuun palvonnan.
Mutta ymmärrämme, että vaikka Raamatun aikaan oli kuun ja
auringon palvontaa, Jumala silti antoi käskyn uudesta kuusta.
Hän ei tarkoittanut tätä juhlaa kuun palvomisen juhlaksi, vaan
kuun luojan palvomisen juhlaksi.
New age -liikkeessä palvotaan luotuja.
Raamatussa palvotaan luomakunnan Luojaa.
Uuden kuun juhla muistuttaa meitä, että Jumala on vuodenaikojen
takana, ja Hän pitää kaikkea koossa sanallaan.
Se, että Jumala pitää kaikki taivaankappaleet paikoillaan ja
ja kaikki niiden liikket ovat luotettavat, todistaa meille, että
voimme luottaa Jumalan uskollisuuteen omassa elämässämme.
Herra, pyydämme että vahvistat totuuttasi sydämissämme,
ja Jerusalemin ilmapiirissä. Jeesuksen nimessä.
Soitamme torvia kolme kertaa, ja kolmannen kerran jälkeen
huudamme yhdessä Herralle.
Miksi israelilaisten täytyi viettää niin monta vuotta erämaassa?
40 vuotta on pitkä ja vaikea aika.
Raamattu sanoo, että israelilaiset lähettivät 12 vakoojaa
tarkastamaan, mitä maassa tapahtuu.
Vakoojat viettivät 40 päivää luvatussa maassa.
Palatessaan 10 heistä antoi huonon raportin maasta.
He pelottelivat ihmisiä ja kertoivat jättiläisistä ja linnoista.
He sanoivat, ettei luvattua maata voi valloittaa,
ja kansa alkoi itkeä ja valittaa.
He kysyivät, miksi Jumala toi heidät erämaahan.
Kuinka he voisivat voittaa nuo jättiläiset luvatussa maassa.
Vain kaksi vakoojaa, Kaaleb ja Joosua, kertoivat hyviä asioita.
He sanoivat, että Jumalan avulla voimme valloittaa maan.
Mutta koska kansa kuunteli 10 negatiivista vakoojaa ja
jotkut jopa sanoivat, että haluavat palata Egyptiin,
koska he eivät luottaneet Jumalaan, heitä rangaistiin.
Jokaista vakoilijoiden viettämää päivää kohti kansan piti viettää
vuosi erämaassa.
Israelilaiset saivat Tooran Siinain vuorella.
Tarkoittaako sana "toora" lakia?
Toora tarkoittaa viittä Mooseksen kirjaa.
Mutta juutalaislla on myös niin sanottu
"Tora shebe'al pe", eli suullinen toora.
Tämä kattaa perinteet, jotka kehittyivät sukupolvien saatossa,
sekä juutalaisten tulkintoja toorasta ja siihen liittyviä tarinoita.
Näitä voi myös kutsua nimellä "halacha".
Kuka antoi heille tooran?
Uskon, että Jeesus itse antoi laintaulut Moosekselle Siinailla.
Raamattu sanoo, että ilman Poikaa Isä ei ole ilmoittanut itseään.
Joten sen täytyi olla Jeesus, ennen kuin hän tuli tähän maailmaan.
Miksi on tärkeää ymmärtää, että Jeesus antoi tooran Moosekselle?
Sen takia, että tämän vuoksi Jeesuksella oli auktoriteetti myös
tehdä muutoksia tooraan.
Voitko kertoa esimerkin näistä muutoksista?
Vuorisaarnassa Jeesus mainitsee, että toora antaa luvan avioeroon.
Mutta hän sanoi, että tästä lähtien avioero ei ole sallittu, ellei
tilanteeseen liity aviorikosta.
Mutta periaatteessa,
Jeesus lopetti avioerokäytännön maan päälle tultuaan.
Toisessa esimerkissä hän sanoi, että tooran mukaan voitte vannoa.
Mutta tästä lähin ette saa vannoa laisinkaan,
ette taivaan ettekä maan kautta.
Tooran saamisen jälkeen israelilaiset saivat käskyn rakentaa
ilmestysmajan. Mikä oli ilmestysmajan tarkoitus?
Ilmestysmajassa oli kaksi osaa.
Ensimmäisen nimi oli pyhä, ja toisen nimi oli kaikkein pyhin.
Ylipappi sai menna sisälle kaikkein pyhimpään
vain kerran vuodessa, suurena sovintopäivänä,
eikä hän saanut mennä sisään ilman verta.
Ylipapin tuli tuoda uhrin verta itsensä ja kansan syntien sovitukseksi.
Siksi päivää kutsuttiin suureksi sovintopäiväksi,
koska tänä päivänä tuotiin kansan puolesta veriuhri.
Joten Israelin kansan piti oppia pappeuden ja uhrin veren merkitys.
Kaikki tämä osoitti varjon tavoin messiaaseen.
Onko tooralla merkitystä vielä tänä päivänä?
Jeesuksen mukaan toora on yhä tärkeä.
Kuinka voin sanoa että toora on yhä tärkeä?
Koska Jeesus itse sanoi niin.
Matteuksen evankeliumin 5. luvussa sanotaan,
ettei Jeesus tullut tuhoamaan lakia, vaan täyttämään.
Joten jos Jeesus itse ei lopettanut lakia,
kuinka voimme sanoa, että se on lopetettu?
Millä tavalla Jeesus täytti lain?
Hän täytti sen ennalta näytetyn varjokuvan,
jonka näimme ilmestysmajassa.
Jeesuksen jälkeen eläinuhrit lopetettiin.
Jeesuksen veri oli yksi täydellinen uhri.
Kiitos Gershon.